Takimi Erdogan-Putin 
Erdogan në vizitën e parë jashtë vendit që pas grushtit të dështuar të shtetit takohet me Presidentin Putin, në një shenjë afrimi të Turqisë me Rusinë
Presidenti rus Vladimir Putin ka rënë dakord të punojë për rifillimin e marrëdhënieve të plota me Turqinë, por tha se ringritja e lidhjeve tregëtare do të dojë kohë. Komentet u bënë gjatë vizitës së parë jashtë vendit të zotit Erdogan, që kur ndodhi përpjekja për grusht shteti më 15 korrik. Presidenti turk tha se dy vendet do të rivendosin objektivin vjetor dypalësh prej 100 miliardë dollarësh dhe do të përshpejtojë rifillimin e fluturimeve nga Rusia në Turqi. Udhëheqësi turk tha gjithashtu se është i gatshëm të ndërtojë një gazsjellës për gaz natyror me Rusinë dhe të negociojë një marrëveshje për të ndërtuar kompleksin e parë bërthamor të Turqisë. Dy presidentët ranë dakord të takohen më pas për të gjetur pika të përbashkëta për zgjidhjen e krizës në Siri. Turqia dhe Siria mbështesin pale kundërshtare në konflikt. Vizita e zotit Erdogan bëhet në një kohë kur marrëdhëniet e Turqisë me Evropën dhe Shtetet e Bashkuara janë acaruar nga ajo që Ankaraja e sheh si shqetësim të perëndimit për dështimin e grushtit të shtetit. Zoti Erdogan, shprehu indinjatën pas kritikave të perëndimit për shtypjen masive ndaj atyre që i konsideronte kundërshtarë, pas tentativës për grusht shteti. Rusia i dënoi me shpejtësi kryengritësit. Mbi 270 persona gjetën vdekjen gjatë përpjekjes së dështuar nga disa elementë të ushtrisë. Presidenti Erdogan ka fajësuar klerikun turk Fetullah Gulen me banim në Shtetet e Bashkuara për orkestrimin e grushtit të shtetit. thotë Alexander Baunov i Qendrës Carnegie të Moskës, shton analisti Baunov Preisdenti turk e konsideroi si tradhëti, reagimin e perëndimit, thotë Victor Mizin, i Institutit Shtetëror të Moskës për Marrëdhënie Ndërkombëtare. thotë analisti. Por marrëdhënia me Rusinë është më e rëndësishmja nga ana taktike dhe jo vetëm për Turqinë. thotë analisti Mizin. Takimi i sotëm ishte i pari mes dy udhëheqësve që kur marrëdhëniet mes dy vendeve u acaruan pas rrëzimit nga Turqia të një avioni ushtarak rus në nëntor përgjatë kufirit me Sirinë. Bisedimet priteshin të përqendroheshin tek përmirësimi i lidhjeve ekonomike që u ndërprenë pas rrëzimit të avionit rus, ku gjetën vdekjen dy pilotë rusë. Incidenti solli akuza, sanksione nga ana e Rusisë dhe frikë për një konflikt më të gjerë mes Rusisë dhe një anëtari të NATO-s. Moska e akuzoi Ankaranë së mbështeste terrorizmin ndërsa Turqia akuzoi Rusinë se kishte shkelur hapësirën e saj ajrore dhe se kishte bombarduar objektiva civilë brenda Sirisë.